Uznesenie Krajského súdu Bratislava sp. zn. 8Sd/101/2015 z 22. 8. 2017
Uznesenie Krajského súdu Bratislava z 22. augusta 2017, sp. zn. 8Sd/101/2015, ECLI:SK:KSBA:2017:1015201476.2
Súd: Krajský súd Bratislava
Spisová značka: 8Sd/101/2015
ECLI: ECLI:SK:KSBA:2017:1015201476.2
Dátum vydania: 22. 8. 2017
Forma: Uznesenie
Text rozhodnutia
Súd: Krajský súd Bratislava Spisová značka: 8Sd/101/2015 Identifikačné číslo súdneho spisu: 1015201476 Dátum vydania rozhodnutia: 23. 08. 2017 Meno a priezvisko sudcu, VSÚ: JUDr. Blanka Malichová ECLI: ECLI:SK:KSBA:2017:1015201476.2 Uznesenie Krajský súd v Bratislave v právnej veci navrhovateľky: T. H., Z.. XX.XX.XXXX, B. R. XX, XXX XX B., proti odporkyni: Sociálna poisťovňa ústredie, Ul. 29. augusta 8 - 10, Bratislava, v konaní o invalidný dôchodok, takto r o z h o d o l : Konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : 1. Navrhovateľka opravným prostriedkom zo dňa 26.08.2015, Krajskému súdu v Bratislave (ďalej iba „súd“) doručeným prostredníctvom odporkyne dňa 07.09.2015, žiadala preskúmať rozhodnutia odporkyne číslo XXX XXX XXXX X zo dňa 25.06.2015, ktorým bol navrhovateľke od 01. júna 2015 priznaný čiastočný invalidný dôchodok v sume 127,- eur a zo dňa 06. júla 2015, ktorým jej bol od 02. septembra 2015 odňatý invalidný dôchodok. Na základe odvolania navrhovateľky, bol posudkovým lekárom Sociálnej poisťovne opätovne posudzovaný zdravotný stav navrhovateľky, a z výroku posudku vyplýva, že navrhovateľkinmu odvolaniu bolo v plnom rozsahu vyhovené. V lekárskej správe zo dňa 07.03.2016 je v časti oboznámenia navrhovateľky s výsledkom posúdenia uvedené jej prehlásenie v znení: súhlasím s posúdením, opravný prostriedok beriem späť a žiadam konanie zastaviť aj na príslušnom krajskom súde. 2. Podaním doručeným Krajskému súdu v Bratislave dňa 22.08.2017 vzala navrhovateľka svoj návrh v celom rozsahu späť a žiadala konanie zastaviť, pričom v podaní prehlásila, že pobočkou Sociálnej poisťovne v Bratislave bol znova posúdený jej zdravotný stav dňa 07.03.2016. S vyjadrením posudkového lekára súhlasí, žalobu berie späť a konanie žiada zastaviť. 3. Podľa § 491 ods. 1 Správneho súdneho poriadku č. 162/2015 Z.z. (ďalej len „S.s.p.“), ak nie je ďalej ustanovené inak, platí tento zákon aj na konania začaté podľa piatej časti Občianskeho súdneho poriadku predo dňom nadobudnutia jeho účinnosti. 4. Podľa § 491 ods. 2, druhá veta Správneho súdneho poriadku, ak sa tento zákon použije na konania začaté predo dňom nadobudnutia účinnosti tohto zákona, nemožno uplatňovať ustanovenia tohto zákona, ak by boli v neprospech žalobcu, ak je ním fyzická osoba alebo právnická osoba. 5. Podľa § 492 ods. 1 Správneho súdneho poriadku, konania podľa tretej hlavy piatej časti Občianskeho súdneho poriadku začaté predo dňom nadobudnutia účinnosti tohto zákona sa dokončia podľa doterajších predpisov. 6. Podľa § 492 ods. 2 Správneho súdneho poriadku, odvolacie konania podľa piatej časti Občianskeho súdneho poriadku začaté predo dňom nadobudnutia účinnosti tohto zákona sa dokončia podľa doterajších predpisov. 7. Podľa ust. § 250d ods. 3 Občianskeho súdneho poriadku č. 99/1964 Zb. (ďalej len „O.s.p.“) súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť ( § 250h ods. 2). Odvolanie proti uzneseniu je prípustné. 8. Podľa ust. § 250h ods. 2 O.s.p. až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. 9. Podľa ust. § 250l ods. 1 O.s.p. podľa ustanovení tejto hlavy sa postupuje v prípadoch, v ktorých zákon zveruje súdom rozhodovanie o opravných prostriedkoch proti neprávoplatným rozhodnutiam správnych orgánov. 1. Podľa ods. 2 cit ust. pokiaľ v tejto hlave nie je ustanovené inak, použije sa primerane ustanovenie druhej hlavy s výnimkou § 250a. 2. Podľa ustanovenia § 246c ods. 1 prvej vety O. s. p., pre riešenie otázok, ktoré nie sú priamo upravené v tejto časti, sa použijú primerane ustanovenia prvej, tretej a štvrtej časti tohto zákona. 10. Krajský súd v Bratislave, so zreteľom na dispozitívny úkon navrhovateľky, ktorým vzala podaný opravný prostriedok späť, konanie v zmysle ustanovení § 250d ods. 3 v spojení s ust. § 250h ods. 2 a § 250l ods. 2 O.s.p. zastavil, pričom svoj procesný postup podriadil zneniu ust. § 492 ods. 1 S.s.p a na svoje rozhodnutie aplikoval na vec vzťahujúce sa ustanovenia Občianskeho súdneho poriadku (ust. § 246c ods. 1 veta prvá O.s.p.). 11. V zmysle jeho ustanovení postupoval aj pri rozhodovaní o trovách konania, a nakoľko odporkyni trovy konania nevznikli, o ich náhrade rozhodol podľa ust. § 146 ods. 1 písm. c/ v spojení s § 246c ods. 1 veta prvá O.s.p. a žiadnemu z účastníkov právo na náhradu trov konania nepriznal. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2017:1015201476.2 (dáta aktuálne k 2. 11. 2026). Záväzné je znenie zverejnené súdom.




